SAK 4.2.2016

Beretning fra Kontrollkomiteen 2016-2018

Forslag til vedtak: Årsmøte tar beretning fra Kontrollkomiteen til orientering

BERETNING FRA KONTROLLKOMITEEN FO-HORDALAND FOR PERIODEN MARS 2016 – MARS 2018

Årsmøte 2016 hadde kun en kandidat til valg i kontrollkomiteen. Øvrige 2 medlemmer ble rekruttert og godkjent av styret senere i 2016 med felles oppstart i 2017.

Kontrollkomiteen har i perioden bestått av Hilde Ingebrigtsen (leder), Stela Matthiesen og Bjørn Hopland.

Komiteen har i valgperioden hatt 6 møter samt vært tilstede i 2 styremøter og på 3 representantskapsmøter.

Komiteen har gjennomgått alle møteinnkallinger, referat/protokoller fra møter i AU, i styret og representantskapet for inneværende periode.

Kontrollkomiteen har kommet med en del innspill til endringer og tydeliggjøring av innhold og vedtak i referat/protokoller. Kontrollkomiteen har sett at det har vært gjort gode forbedringer i omtalte dokumenter slik at det nå fremkommer et bedre og mer utfyllende bilde av den omfattende aktiviteten i avdelingen.

Komiteen har også gjennomgått budsjett og regnskap for perioden og finner at avdelingen har god kontroll og oppfølging av sin økonomi.

FO-Hordaland er etter kontrollkomiteens mening en veldrevet organisasjon som jobber godt for å følge opp vedtak og nå sine mål. Styret ivaretar dette på en god måte ved bl.a. ved å jevnlig sette fokus på fremdrift i tiltaksplaner og handlingsplaner for de ulike utvalgene gjennom hele årsmøteperioden.

Bergen, 28.02.18

Hilde Ingebrigtsen Stela Matthiesen Bjørn Hopland